جرہد بن خویلد

جَرہد بن خویلد اسلمی ان کے صاحبزادے عبد الرحمن بن جرہد اپنے والد محترم کے بارے میں کہتے ہیں ’’کان جرہد ہذا من أصحاب الصفۃ‘‘ کہ جرہد اصحاب صفہ میں سے تھے۔سننِ ابوداؤد: 2/557

 نام و نسب 
نام جرہد، والد کا نام خویلد بن بحرۃ، قبیلہ ’’اسلم‘‘ سے تعلق رکھتے ہیں۔

 صفہ کی زندگی 
جرہد کو علم حاصل کرنے کا بہت شوق تھا، جس کی بنا پر صفہ میں اصحابِ صفہ کے ساتھ پڑے رہتے تھے ، جب کہ ان کا اپنا گھر مدینہ منورہ کے ’’زقاق ابن حنین‘‘ نامی محلہ میں تھا جس کی بنا پر انھیں اہلِ مدینہ میں شمار کیا جاتا ہے۔المغازی، واقدی: 1/232
 احادیث 
جرہد کا بیان ہے کہ ایک مرتبہ رسول اللہ صلی اللہ علیہ وآلہ وسلم اصحابِ صفہ کے پاس تشریف فرما تھے اور میری ران کھل رہی تھی، ران پر نظر پڑتے ہی رسول اللہ صلی اللہ علیہ وآلہ وسلم نے ارشاد فرمایا: اما علمت أن الفخذ عورۃ، کیا تمھیں معلوم نہیں ہے کہ ران شرمگاہ میں داخل ہے۔المغازی، واقدی: 1/232

جرہد ایک مرتبہ بائیں ہاتھ سے کھانا کھا رہے تھے ، آپ صلی اللہ علیہ وآلہ وسلم نے ارشاد فرمایا: ’’کل بالیمین‘‘ داہنے ہاتھ سے کھاؤ۔ انھوں نے عرض کیا : یارسول اللہ! ’’انہا مصابۃ‘‘ یہ ہاتھ زخمی ہے، اس میں سخت تکلیف ہے۔ آپ نے کچھ پڑھ کر دم فرمایا، جس سے ساری تکلیفیں جاتی رہیں اور موت تک کبھی کسی قسم کی اس ہاتھ میں تکلیف نہیں ہوئی۔طبقات ابنِ سعد: 4/246

حضرت جرہد صلح حدیبیہ میں رسول اللہ صلی اللہ علیہ وآلہ وسلم کے ساتھ شریک رہے۔ ان سے کافی حدیثیں مروی ہیں۔ جن میں مشہور حدیث ’’الفخذ عورۃ‘‘ ہے۔

 وفات 
یزید بن معاویہ کے عہدِ خلافت 61ھ میں اس دنیا سے رخصت ہو گئے۔

 حوالہ جات 

زمرہ:اصحاب صفہ